als_Latn dik_Latn sag_Latn
Presidenti i Republikës së Kosovës Hashim Thaçi, mbrëmë në fshatin Bubël ka takuar Kryetarin e degës së PDK-së në Malishevë Isni Kilajn së bashku me shumë anëtarë të këtij subjekti.
Në bazë të fotove të postuara në facebook nga disa militant të PDK-së, Thaçi është parë duke darkuar me mish e verë.
Në bazë të nenit 83 pika 2 të Kushtetutës së Republikës së Kosovës Presidentit nuk i lejohet të ushtrojë asnjë funksion në parti politike, mirëpo Presidenti Thaçi si duket nuk mund të rri pa takuar strukturat e subjektit që ka udhëhequr deri para 6 muajsh.
Në darkë nuk ishte Kryetari i PDK-së Kadri Veseli, pasi që siç përflitet Isni Kilaj është më i afërt me Thaçin, kjo mund të konsiderohet edhe një përplasje në udhëheqjen e partisë, sidomos tani që sipas burimeve të MalishevaPress brenda PDK-së Kadri Veseli është duke e mbështetur Halit Krasniqin për tu kandiduar për kryetar komune.
als_Latn als_Latn als_Latn als_Latn